นิกเกอิปิดพุ่ง 386.83 จุด รับเยนอ่อน,คาดญี่ปุ่นกระตุ้นศก.
นิกเกอิปิดพุ่ง 386.83 จุด รับเยนอ่อน,คาดญี่ปุ่นกระตุ้นศก.
12 ก.ค. 2559

ดัชนีตลาดหุ้นโตเกียวปิดพุ่งขึ้นกว่า 2% ในวันนี้ โดยดัชนีนิกเกอิปิดพุ่งขึ้น 386.83 จุด หรือ 2.46% แตะที่ 16,095.65 จุด โดยนิกเกอิทะยานขึ้นเหนือ 16,000 จุดเป็นครั้งแรกนับตั้งแต่ช่วงปลายเดือนมิ.ย. เพราะได้แรงหนุนจากการอ่อนค่าของเงินเยน และความคาดหวังที่ว่า รัฐบาลญี่ปุ่นจะใช้มาตรการกระตุ้นเศรษฐกิจเพิ่มเติม หลังจากพรรคเสรีประชาธิปไตย (LDP) ของนายชินโซ อาเบะ ได้รับชัยชนะในการเลือกตั้งวุฒิสภาในช่วงสุดสัปดาห์ที่ผ่านมา